LIETUVOS RESPUBLIKOS APLINKOS MINISTRO

Į S A K Y M A S

DĖL LIETUVOS RESPUBLIKOS APLINKOS MINISTRO 2002 M. GEGUŽĖS 14 D. ĮSAKYMO Nr. 242 „DĖL STATYBOS TECHNINIO REGLAMENTO STR 1.11.01:2002 „STATINIŲ PRIPAŽINIMO TINKAMAIS NAUDOTI TVARKA“ PATVIRTINIMO“ PAKEITIMO

2009 m. gruodžio 11 d. Nr. D1-787

Vilnius

Vadovaudamasis Lietuvos Respublikos aplinkos ministerijos nuostatų, patvirtintų Lietuvos Respublikos Vyriausybės 1998 m. rugsėjo 22 d. nutarimu Nr. 1138 „Dėl Lietuvos Respublikos aplinkos ministerijos nuostatų patvirtinimo“ (Žin., 1998, Nr. 84-2353; 2008, Nr. 46-1725), 13.5 punktu:

1. P a k e i č i u statybos techninį reglamentą STR 1.11.01:2002 „Statinių pripažinimo tinkamais naudoti tvarka“, patvirtintą Lietuvos Respublikos aplinkos ministro 2002 m. gegužės 14 d. įsakymu Nr. 242 „Dėl statybos techninio reglamento STR 1.11.01:2002 „Statinių pripažinimo tinkamais naudoti tvarka“ patvirtinimo“ (Žin., 2002, Nr. 60-2475; 2003, Nr. 122-5551; 2006, Nr. 7-258, Nr. 68-2524; 2007, Nr. 36-1332):

1.1. išdėstau 51 punktą taip:

„51. Kai statinių pripažinimo tinkamais naudoti komisiją skiria Valstybinė teritorijų planavimo ir statybos inspekcija prie Aplinkos ministerijos, jos įgalioti valstybės tarnautojai Reglamente nurodytas procedūras atlieka naudodamiesi Lietuvos Respublikos statybos leidimų ir statybos valstybinės priežiūros informacine sistema „Infostatyba.“;

1.2. išdėstau 10.3 punkto pirmąją pastraipą taip:

„10.3. energetikos inžinerinių statinių – elektrinių, katilinių, 0,4 kV ir aukštesnės įtampos elektros linijų, pastočių, skirstyklų, magistralinių ir skirstomųjų šilumos tiekimo tinklų bei jų priklausinių, magistralinių ir skirstomųjų dujotiekių (tarp jų – vartotojų prijungimo prie veikiančių tinklų, kurių projektų ir statybos užsakovai yra dujų tiekimo įmonės), naftos ir jos produktų magistralinių bei jūrinių vamzdynų, gamtinių ir suskystintų dujų, naftos, naftos produktų bei kito skystojo kuro terminalų ir saugyklų – Valstybinė energetikos inspekcija prie Energetikos ministerijos“;

1.3. išdėstau 10.5 punktą taip:

„10.5. kitų statinių, nenurodytų 10.1–10.4 punktuose, – Valstybinė teritorijų planavimo ir statybos inspekcija prie Aplinkos ministerijos“;

1.4. pripažįstu netekusiu galios 10.6 punktą;

1.5. pripažįstu netekusiu galios 10.7 punktą;

1.6. išdėstau 11.2 punktą taip:

„11.2. Valstybinės teritorijų planavimo ir statybos inspekcijos prie Aplinkos ministerijos (kai jis nėra komisijos pirmininkas);“

1.7. išdėstau 11.8 punktą taip:

„11.8. Valstybinės energetikos inspekcijos prie Energetikos ministerijos, kai tikrinami statiniai su energetikos inžinerinėmis sistemomis bei energetikos įrenginiais;“

1.8. išdėstau 11.23 punkto pirmąją pastraipą taip:

„11.23. Neįgaliųjų reikalų departamento prie Socialinės apsaugos ir darbo ministerijos (kai statinys turi būti pritaikytas neįgaliųjų asmenų reikmėms)“;

1.9. 4 priede vietoj žodžių „apskrities viršininko administracijos teritorijų planavimo ir statybos valstybinės priežiūros departamento (skyriaus)“ įrašau žodžius „Valstybinės teritorijų planavimo ir statybos inspekcijos prie Aplinkos ministerijos“;

1.10. 5 priede vietoj žodžių „apskrities viršininko administracijos teritorijų planavimo ir statybos valstybinės priežiūros departamento (skyriaus)“ įrašau žodžius „Valstybinės teritorijų planavimo ir statybos inspekcijos prie Aplinkos ministerijos“;

1.11. 6 priede vietoj žodžių „apskrities viršininko administracijos teritorijų planavimo ir statybos valstybinės priežiūros departamento (skyriaus)“ įrašau žodžius „Valstybinės teritorijų planavimo ir statybos inspekcijos prie Aplinkos ministerijos“;

1.12. 61 priede vietoj žodžių „apskrities viršininko administracijos teritorijų planavimo ir statybos valstybinės priežiūros departamento (skyriaus)“ įrašau žodžius „Valstybinės teritorijų planavimo ir statybos inspekcijos prie Aplinkos ministerijos“.

2. N u s t a t a u, kad šis įsakymas įsigalioja 2010 m. sausio 1 d.

Aplinkos ministras	Gediminas Kazlauskas